**Dotazník**

**prípravné trhové konzultácie**

k zákazke s názvom „*Upratovanie a čistenie administratívnych, sociálnych a spoločných priestorov v ústredí NBS“*

|  |  |
| --- | --- |
|  | **KVALITA – získanie kvalitného uchádzača a kvalitnej ponuky v súťaži je pre nás dôležité** |
|  | **Verejný obstarávateľ zvažuje použitie týchto podmienok účasti (KO požiadavky) a týchto kritérií (preferencie):** |
| **1** | požiadavka na osobu, ktorá má min. 3 roky odbornej praxe na pozícii objektový manažér a osobu, ktorá má min. 3 roky odbornej praxe na pozícii predák. Bude musieť ísť o navzájom rôzne osoby.  Považujete tieto požiadavky za akceptovateľné? Sú podľa Vás primerané? Ak nie, prečo? Prejavujú podľa Vás kvalitu? |
|  | Odpoveď: Áno, súhlasíme |
| **2** | požiadavka na osobu objektový manažér, aby mala min. 1 osobnú praktickú skúsenosť s rovnakou alebo obdobnou zákazkou, ako je predmet zákazky na danej pozícii.  Považujete túto požiadavku za akceptovateľnú? Je primeraná? Ak nie, prečo? Prejavuje podľa Vás kvalitu? |
|  | Odpoveď: Áno, súhlasíme |
| **3** | požiadavka na osobu predák, aby mala min. 1 osobnú praktickú skúsenosť s rovnakou alebo obdobnou zákazkou, ako je predmet zákazky na danej pozícii.  Považujete túto požiadavku za akceptovateľnú? Je primeraná? Ak nie, prečo? Prejavuje podľa Vás kvalitu? |
|  | Odpoveď: Áno, súhlasíme |
| **4** | Verejný obstarávateľ zvažuje uplatňovať požiadavky na certifikáty ISO 9001, 14001.  Považujete požiadavku na tieto certifikáty za primerané? Disponujete týmito certifikátmi? Ak nie, ktorý z týchto certifikátov nemáte? |
|  | Odpoveď: Áno, súhlasíme. Navrhujeme ešte požadovať **ISO 27001:2014 Systém manažérstva bezpečnosti informácií ,** nakoľko ide o bankový sektor a všetky banky toto ISO požadujú. Nezanedbateľná je aj bezpečnosť pri práci a ISO 45001:2019 Systém manažérstva BOZP.  Taktiež navrhujeme uplatňovať požiadavku na minimálnu požiadavku **Poistenia zodpovednosti za spôsobenú** **škodu na 2 miliony €** (vy máte v požiadavkách len 10 tisíc€) |
| **5** | Verejný obstarávateľ zvažuje okrem najnižšej ceny použiť kvalitatívne kritéria, a to:  A. počet skúseností objektového manažéra – čím vyšší počet skúseností, tým lepšie, bude určené maximum.  B. výška garantovanej hodinovej mzdy pracovníka poskytujúceho služby  Považujete tieto kritéria za z Vašej strany za akceptovateľné? umožňujú prejav kvality? |
|  | Odpoveď:  A. Nie sme si istí, že počet skúseností znamená kvalitu objektového manažéra, pretože ak je kvalitný, tak ho držíme čím dlhšie na objekte. Ak máme objekt 16, či 8 rokov, tak taký dobrý objektový je tu celý čas a v životopise má 8 rokov jeden objekt, jednu skúsenosť. Naopak, fluktuanti, majú veľký počet objektov a vyzerajú, že majú „veľa skúseností“  B. Výška garantovanej hodinovej mzdy sa javí ako dobré kritérium, avšak my preferujeme ohodnotenie kvality vo forme odmien pre upratovačku, je to väčšia motivácia. Vyššia garantovaná hodinová mzda je dôležitá preto, aby sme mali väčší počet záujemcov o prácu a mohli si vyberať, avšak motivácia odmien a ich viazanosť na dochádzku a kvalitu je v praxi osvedčený prostriedok. Preto by sme skôr garantovali priemernú hodinovú mzdu, prípadne bonusy pre zamestnancov, ako je vyšší príspevok na stravné, príspevok na rekreácie., lekárske prehliadky....  V súťažiach sme sa stretli s neadekvátnym obodovaním/ohodnotením mzdy voči celkovej cene a stalo sa, že síce upratovačka dostala o 20 centov vyššiu mzdu (čo ovplyvnilo reálne celkovú cenu len o 20tisíc €), ale objednávateľ vysúťažil cenu o 200 tisíc € vyššiu. Váha/kritérium „mzda“ by mala byť adekvátna a relevantná. |
| **6** | Predpokladá sa, že kritérium garantovaná hodinová mzda pracovníka bude nastavená ako, čím vyššia hodinová mzda pracovníka nad minimálnu mzdu, tým lepšie (lepšie bodové ohodnotenie). O maxime sa uvažuje v rozmedzí 9 – 10 eur.  Považujete takto nastavené kritérium za akceptovateľné? Môže podľa Vás prejavovať kvalitu uchádzača resp. kvalitu ním poskytovaných služieb? |
|  | Odpoveď: Výška garantovanej hodinovej mzdy sa javí ako dobré kritérium, avšak my preferujeme ohodnotenie kvality vo forme odmien pre upratovačku, je to väčšia motivácia. Vyššia garantovaná hodinová mzda je dôležitá preto, aby sme mali väčší počet záujemcov o prácu a mohli si vyberať, avšak **motivácia odmien a ich viazanosť na dochádzku a kvalitu je v praxi osvedčený prostriedok.** Preto by sme skôr garantovali priemernú hodinovú mzdu, prípadne bonusy pre zamestnancov, ako je vyšší príspevok na stravné, príspevok na rekreácie., lekárske prehliadky....  V súťažiach sme sa stretli s neadekvátnym obodovaním/ohodnotením mzdy voči celkovej cene a stalo sa, že síce upratovačka dostala o 20 centov vyššiu mzdu (čo ovplyvnilo reálne celkovú cenu len o 20tisíc €, ale objednávateľ vysúťažil cenu o 200 tisíc € vyššiu. Váha/kritérium „mzda“ by mala byť adekvátna a relevantná. |
| **7** | Je väčšina Vašich pracovníkov na trvalý pracovný pomer? V akej miere využívate agentúrnu pracovnú silu? Má podľa Vás súvislosť kvalita poskytovaných služieb s tým či je pracovník na trvalý pracovný pomer alebo nie? |
|  | Odpoveď: Áno, okolo 90%. Sú však niektoré lokality na Slovensku a odvetvia (strojárenský priemysel), kde sme pristúpili pre nerovnomernosť požiadaviek na upratovanie a ich každodenné zmeny ku využívaniu agentúrnych pracovníkov ako nadstavbu ku našim kmeňovým. |
| **8** | Zamestnávate osoby z marginalizovaných skupín? Ak áno, v akom podiele zo všetkých Vašich pracovníkov? |
|  | Odpoveď: Zákonník práce , Etický kódex spoločnosti, Protispoločenský poriadok (Whistleblowing) nám neumožňujú sledovať takéto osoby. Prehlasujeme, že nediskriminujeme ani národnostné skupiny , menšiny, ani marginalizované skupiny, ani znevýhodnené osoby v zmysle Zákona. Naša spoločnosť sa riadi prísnym Etickým kódexom a zásadami rovnakého zaobchádzania, ktoré zakazujú akúkoľvek formu diskriminácie – vrátane zisťovania príslušnosti k marginalizovaným skupinám. Pri nábore zamestnancov sa zameriavame výlučne na odborné predpoklady, pracovnú morálku a spoľahlivosť uchádzača, nie na jeho pôvod, vierovyznanie, sociálne zázemie či iné osobné charakteristiky.  Z tohto dôvodu nevedieme štatistiky o príslušnosti zamestnancov k marginalizovaným skupinám, aby sme zachovali rovnosť príležitostí a rešpektovali súkromie každého jednotlivca. Zároveň však podporujeme inkluzívne pracovné prostredie a v praxi zamestnávame ľudí z rôznych sociálnych a kultúrnych prostredí. |
| **9** | Verejný obstarávateľ zvažuje použiť ako hodnotiace kritérium osobný pohovor s objektovým manažérom. Cieľom pohovoru je zistiť či má objektový manažér prehľad o predmete zákazky a či si je vedomý rizík, ktoré sú spojené s plnením predmetu zákazky a zároveň či má základné predpoklady, vlastnosti a schopnosti nutné pre svoj výkon činnosti k predmetu zákazky. Akceptovali by ste takéto kritérium? Ak nie, prečo? |
|  | Odpoveď: Áno, súhlasíme. |
| **10** | Verejný obstarávateľ bude požadovať od uchádzačov v súťaži predloženie referencií na rovnakú alebo obdobnú zákazku ako je predmet plánovanej súťaže. Akú zákazku považujete za obdobnú tej, ktorá je predmetom zákazky? |
|  | Odpoveď:  Za obdobnú zákazku považujeme poskytovanie upratovacích služieb pre kancelárske priestory a bankový sektor. Vzhľadom na rozsah predmetu zákazky by sme odporúčali požadovať skúsenosť s poskytovaním upratovacích služieb pre minimálne jednu zákazku s minimálne požadovanou rozlohou adekvátnou rozlohe predmetu zákazky (napr. minimálne 10 tisíc m2) |
| **11** | Verejný obstarávateľ zvažuje uplatňovať požiadavku na celkový obrat v oblasti, v ktorej sa predmet zákazky týka. Hodnota obratu bude reflektovať na predpokladanú hodnotu zákazky.  Považujete takúto požiadavku za akceptovateľnú? Ak nie, prečo? |
|  | Odpoveď: Áno, súhlasíme. |
| **12** | Verejný obstarávateľ zvažuje umožnenie obhliadky priestorov ešte pred vyhlásením súťaže. Považujete obhliadku za nevyhnutnú? Ak nie, aké informácie potrebujete od verejného obstarávateľa aby ste obhliadku nepotrebovali? |
|  | Odpoveď: Áno, obhliadka je potrebná. Bez obhliadky nevidíme aký stroj sa dá použiť, resp. či strojové čistenie je možné, akú chémiu by sme vedeli použiť, či sú na chodbách zástrčky na vysávač, alebo musíme nakúpiť vysávače na chrbát, možnosť uschovania pracovných pomôcok a prostriedkov na podlažiach, ...aká je kvalita žalúzií, prístup ku oknám, výška dreveného obkladu, presklených stien, rozmiestnenie košov a separovaných košov, početnosť čalúneného nábytku, a pod. Obhliadku by bolo potrebné vykonať aj pre horolezcov, ktorí budú čistiť presklené plchy a žalúzie na fasáde, átrium, presklené plochy výťahov, možnosti zavesenia, prístup k vode a pod. |
| **13** | Verejný obstarávateľ alternatívne zvažuje použitie osobitnej metódy hodnotenia, v ktorej by ste preukazovali spôsob naplnenie cieľov zákazky merateľnými ukazovateľmi, ku ktorým by ste sa v zmluve zaviazali. Verejný obstarávateľ by v overovacej fáze overoval, či sa Vám už Vami navrhované spôsoby naplnenia cieľov a ich úrovne podarilo naplniť v minulosti. Vedeli by ste verejnému obstarávateľovi preukázať v metrike úroveň naplnenia cieľov? Napr. budete nám garantovať, že bude min. 80 % spokojnosť zamestnancov s poskytovanými službami upratovania. Vedeli by ste nám preukázať Vami už dosiahnuté ciele v minulosti u iných zákazníkov? |
|  | Odpoveď: Odpoveď: Anonymizované informácie |
| **14** | Čo podľa Vás vyjadruje kvalitu uchádzača okrem už spomenutého? Ako sa dá z Vášho pohľadu hodnotiť kvalita uchádzača a jeho ponuka? |
|  | Odpoveď: Referencie od relevantných klientov (najmä z verejného sektora alebo vysoko zabezpečených objektov),  Technologické vybavenie – moderné čistiace stroje, ekologické technológie, digitálne nástroje na kontrolu kvality,  Systém riadenia kvality – pravidelné interné a externé kontroly, reporting, auditovateľnosť,  Stabilita personálu – v prvom rade vyberáme zákazníkom odporúčaný personál a následne výberovými procesmi prehodnocujeme na pravidelnej báze zamestnancov, čím zabezpečíme vhodný personál, školenia, motivácia zamestnancov,  Flexibilita a schopnosť reagovať na zmeny – napr. pri mimoriadnych udalostiach alebo špecifických požiadavkách klienta. |
|  | **ENVIRONMENTÁLNE ASPEKTY** |
| **15** | Používate ekologické čistiace prostriedky (napr. s environmentálnym označením EU Ecolabel, Nordic Swan, Bauer Engel)?  🗹 Áno, takmer všetky sú ekologické ☐ Čiastočne ☐ Nie  Tieto produkty sú súčasťou nášho štandardného portfólia a používame ich všade, kde to charakter prevádzky umožňuje. V kombinácii s technológiami ako parné čistenie alebo mikrovláknové systémy dosahujeme vysokú účinnosť pri minimálnom environmentálnom dopade. |
| **16** | Vedeli by ste predložiť zoznam a predpokladanú spotrebu čistiacich prostriedkov?  ☐ Áno, jednorazovo 🗹 Áno, pravidelne na požiadanie ☐ Nie |
| **17** | Aplikujete technológie alebo metodiky na zníženie spotreby vody/energie?  🗹Áno ☐ Nie ☐ Nešpecifikované  Ak áno, ako? Príklady (stručne): . Nákup technológii s nízkou energetickou náročnosťou, nízkou spotrebou vody , rekuperáciou vody |
| **18** | Odpady a plastové produkty  Obmedzujete použitie jednorazových plastov (väčšie objemy kvapalín, spätný odber obalov):  🗹Áno ☐ Nie  Opakovane použiteľné pomôcky: ☐ Áno ☐ Nie  Príklady (stručne): Spätný odber opakovane plniteľných obalov, zmiešavače, použitie koncentrátov  Máte k dispozícii vlastné upratovacie vozíky vhodné aj na triedenie 4 zložiek odpadu?  🗹Áno ☐ Nie  Chceli by sme však upozorniť, že vo vašich priestoroch by boli tieto vozíky ťažko manipulovateľné. Nakoľko najväčší objem odpadov tvoria plasty a komunál, bežne denne sa využívajú predovšetkým tieto vrecia a na ne nie je potrebný tento veľký separačný vozík. Naopak, ,papier (zo skartovačiek napr.) sa odváža samostatne (predpis o obehu a likvidácii dokladov, dokumentov) a je aj  samostatne uskladnený. Ak sa skartuje, býv tento odpad objemný a nestačí mu kapacita na separačnom vozíku. Ostatný papier je pre svoj objem a svoju hmotnosť samostatne odvážaný na stojisko, zvyčajne v dlhších intervaloch . |
| **19** | Ako vnímate význam ekologických upratovacích služieb? |
|  | Odpoveď:  Ekologické upratovacie služby považujeme za neoddeliteľnú súčasť moderného a zodpovedného podnikania. V našej spoločnosti je starostlivosť o životné prostredie integrovaná do všetkých procesov. Pri vykonávaní služieb kladieme dôraz na preventívne opatrenia, ktoré minimalizujú negatívne vplyvy na životné prostredie a prispievajú k zmierňovaniu klimatických zmien. Všade, kde to charakter prevádzky umožňuje, používame ekologické čistiace prostriedky a technológie ako parné čističe, ktoré znižujú potrebu chemických látok. |
|  | **CENA A NÁKLADY** |
| **20** | Z akých nákladových položiek sa skladá cena predmetu zákazky (napr. cena práce, čistiace prostriedky) aký majú podiel na celkovej cene za predmet zákazky? |
|  | Odpoveď:  Dôverná informácia |
| **21** | Aké konkrétne informácie a údaje od nás požadujete aby ste vedeli svoju ponuku naceniť čo najpresnejšie? Identifikovali ste nedostatky alebo potrebu doplnenia informácií v priloženom návrhu opisu predmetu zákazky? |
|  | Odpoveď:  V dodaných podkladoch nám chýba:   1. Splatnosť faktúr 2. Či bude umožnená indexácia ceny (vzťahujúcej sa na mzdové náklady, teda 85% ceny by sa indexovalo) vzhľadom na zmeny v zákone o minimálnej mzde, prípadne v odvodových povinnostiach. 3. Či bude umožnená indexácia tej časti ceny , ktorá je jednoznačne ovplyvnená infláciou (ako napríklad čistiace prostriedky, hygienické prostriedky, technické vybavenie), a to % inflácie z údajov Eurostatu 4. Či budete požadovať jednu fixnú cenu na celé 4 roky 5. Navrhujeme jednoznačne uviezť, či potrebujete naceniť VARIAN A, alebo VARIANT B, či požadujete rozčleniť cenu podľa povschov, miestností, či jednou sumou, alebo požadujete cenu za m2.... 6. Ak budete požadovať naceniť variant A vrátane hygienického materiálu, potrebujeme vedieť, koľko (objem, počet) a akej kvality, akú značku zásobníkov máte, aby zo zásobníkov doložený materiál nevypadával, nevytekal. Ak by ste nemali údaje o objeme,kusoch spotrebovaného hygienického materiálu, potom by sme potrebovali vedieť počet ľudí, ktorí vytvárajú spotrebu. Ak by sme mali dodávať aj materiál do kuchynky, potrebujeme vedieť koľko umývačiek riadu máte, či používate tablety, alebo je chémia automaticky dávkovaná a akú značku požadujete, prípadne koľkokrát do dňa sa umývačka zapína. 7. Na komunikáciu s našimi dennými upratovačkami môžeme používať naše telefóny, alebo z bezpečnostných dôvodov ich zabezpečujete vy? 8. Na 1.strane „opis predmetu zákazky“ požadujete večerné upratovanie od 17h do 21h, avšak na strane 4 už požadujete od 15 hodiny. Prosím, ktorá požiadavka je správna? 9. Na strane 8 opisujete rozsah služieb vo vstupnej hale (bod 1.7.), avšak vo výmerach sme údaj o vstupnej hale nenašli 10. V bode 1.8. požadujete strojové čistenie podlahy, týka sa to vonkajšieho okolia budovy. Je tým myslené strojné zametanie, alebo aj mokré vyčistenie? Ktorá konkrétna plocha by sa mala strojovo čistiť? 11. V bode 1.13. je opísaný rozsah služieb pre stanovište bankovej polície, avšak nenašli sme k tejto požiadavke podlahovú plochu v tabuľkovej časti. 12. V bode 1.14 sme pochopili, že platí požiadavka na upratovanie , ktorú v tabuľkovej časti nazývate výhliadka. Avšak výhliadka má nielen schodisko a chodby, ale aj sklady a technické miestnosti. K čomu potom patria frekvencie v bode 1.14., prosím? 13. V bode 1.18 opisujete frekvencie upratovania pre VIP priestory, avšak v tabuľkovej časti nie sú uvedené. Znamená to, že tieto priestory obsluhuje denná služba? Viete nám poskytnúť približnú plochu, prosím? 14. V bode 4. na strane 13 je opis rozsahu práce pre dennú službu, avšak bez rozmerov podlahovej plochy. Prosí, bolo by možné uviezť podlahovú plochu? 15. V tom istom bode 4 je uvedené, že VIP priestory sa majú robiť v čase od 5 do 7,30, avšak na dennú službu v počte 4 osoby je požiadavka, aby boli prítomné od 7 do 15,30h. Môžeme rátať s tým, že jedna z upratovačiek začína od 5h a pracuje len do 13,30 ? 16. Prosíme o upresnenie, prečo sa nepoužíva v praxi plošina na umývanie okien a aké podmienky by sme museli spľňať, keby sme ju chceli použiť 17. Prosíme o upresnenie, či plochy označené ako „Plochy umývané z roštov vo zdvojenej fasáde v dcA“ je potrebné umývať horolezeckou technikou a ide o práce vo výškach v ponímaní BOZP. 18. V tabuľkovej časti „Výkaz výmer“ sme naopak našli plochy, ktoré nevieme, v akom rozsahu upratovať, pretože nie sú v „opise predmetu zákazky“ Ide o tieto plochy:  * Sklady a technické miestnosti o rozmere 12370m2. * Byty s rozlohou 444m2 * Pivnice bytov 39 m2 * Zázemie kuchyne spolu s rozlohou 446m2 |
| **22** | V rámci zmluvne zabezpečených upratovacích služieb vašou organizáciou – ktoré z nasledujúcich položiek zabezpečuje bežne dodávateľ upratovacích služieb? |
|  | Odpoveď: Anonymizované informácie |
| **23** | Aká je v rámci Bratislavy Vaša priemerná hodinová hrubá mzda pracovníka – objektový manažér? |
|  | Odpoveď: Dôverná informácia |
| **24** | Aká je v rámci Bratislavy Vaša priemerná hodinová hrubá mzda pracovníka – predák? |
|  | Odpoveď: Dôverná informácia |
| **25** | Aká je v rámci Bratislavy Vaša priemerná hodinová hrubá mzda pracovníka – upratovačka? |
|  | Odpoveď:  Dôverná informácia |
| **26** | Koľko hodín denne predpokladáte, že spotrebuje upratovanie všetkých priestorov podľa nášho zadania |
|  | Odpoveď: Dôverná informácia |
| **27** | Koľko m2 sa dá štandardne vzhľadom na opis predmetu zákazky upratať za 1 hodinu práce 1 pracovníka? |
|  | Odpoveď: Dôverná informácia |
| **28** | Považujete za akceptovateľné, ak by sme Vás v zmluve zaviazali k tomu aby ste prípadné vyplatenie bonusu rozdelili medzi pracovníkov, ktorí budú poskytovať službu? |
|  | Odpoveď:  Podmienka je logická, avšak bonusy sa vyplácajú spätne a s časovým sklzom. My však chceme byť aktuálni a adresní, preto vyplácame odmeny za kvalitu za aktuálny mesiac. Okamžitá „pochvala“ je účinnejšia ako „pochvala“ po 3 mesiacoch, či neskôr. Navyše pri fluktuácii v tomto segmente je nereálne vyplatiť spätne bonus tým, ktorí sa podieľali na realizácií služby. Môže sa stať, že už nebudú v pracovnom pomere a nebude možné im tento bonus vyplatiť. Naša spoločnosť nastavuje mzdu, ktorá sa skladá z fixnej zložky a pohyblivej/výkonnostnej. To znamená, že odmenu vyplácame priebežne a adresne. |
| **29** | Myslíte si, že by úroveň spokojnosti mali hodnotiť všetci zamestnanci, ktorých sa poskytovanie služieb týka alebo iba vybraná skupina (riadiacich) zamestnancov? Otázkou prosím zodpovedzte v kontexte štandardnej miery informovanosti ohľadne pravidelnosti a rozsahu upratovania. |
|  | Odpoveď:  Anonymizované informácie |
| **30** | Aká je podľa Vás štandardná úroveň spokojnosti ľudí s kvalitou upratovacích služieb vyjadrená v % z Vašej praxe? |
|  | Odpoveď:  Na základe našich doterajších skúseností sa štandardná úroveň objektivizovanej spokojnosti pohybuje medzi **92–96 %**, pričom v objektoch s pravidelným monitoringom kvality a aktívnou komunikáciou so zákazníkom dosahujeme aj vyššie hodnoty. Vysoká spokojnosť je výsledkom našej proaktívnej kontroly kvality, rýchlej reakcie na podnety a transparentného systému hodnotenia cez SafetyCulture. |
| **31** | Na základe dostupných údajov, koľko je podľa Vás minimálny počet pracovníkov na plnenie predmetu zákazky? V štruktúre objektový manažér, predák a upratovačka. Predpokladane koľko hodín denne/týždenne bude objektový manažér alokovaný na zákazku ako je náš predmet zákazky? Vychádzame z toho, že objektový manažér nie je stále prítomný v budove v ktorej sa upratuje. |
|  | Odpoveď:  Dôverná informácia |
| **32** | Aké vstupné údaje pre výpočet ceny za predmet zákazky požadujete od verejného obstarávateľa? |
|  | Odpoveď:  Pre výpočet ceny potrebujeme vykonať obhliadku a zodpovedať na otázky v bode 21tohto dotazníku |
|  | **OPIS PREDMETU ZÁKAZKY** |
| **33** | Identifikovali ste nejakú skutočnosť v dostupných materiáloch, ktorá by Vám bránila v účasti v plánovanej súťaži alebo túto účasť sťažila? |
|  | Odpoveď:  Pre výpočet ceny potrebujeme vykonať obhliadku a zodpovedať na otázky v bode 21tohto dotazníku |
|  | **INOVATÍVNE RIEŠENIA – chceme vytvoriť priestor pre inovácie, usmernite nás prosím, čo je možné. Inovatívne riešenie by malo byť naviazané najmä na zvýšenie kvality poskytovaných služieb a dosahovanie environmentálnych cieľov. Uvažujeme v kategóriách digitalizácie (digitálne senzory, sledovanie), dávkovania, spotrebičov.** |
| **34** | Aké inovatívne riešenie nám viete ponúknuť, ktoré je primerané predmetu zákazky? Čo by sme prostredníctvom nich mohli dosiahnuť?  Poskytovali by ste ho priamo Vy? Alebo prostredníctvom Vášho subdodávateľa? |
|  | Odpoveď:  Anonymizované informácie |
|  | **KVALITA V ZMLUVE – kvalitu chceme merať podľa nastavených kľúčových výkonnostných ukazovateľov (KPI) v zmluve. Na úroveň dosiahnutej výkonnosti chceme naviazať vyplatenie bonusu, krátenie faktúry, uplatnenie sankcie.**  **Aktuálne zvažujeme KPI – úroveň spokojnosti/nespokojnosti našich zamestnancov so službou, počet sťažností. Úroveň spokojnosti zamestnancov so službou plánujeme zaznamenávať prostredníctvom softvérového nástroja. Viete takýto softvérový nástroj poskytnúť?**  Odpoveď: Áno, máme |
| **35** | Aké kľúčové merateľné ukazovatele v rámci merania úrovne plnenia zmluvy považujete za vhodné? |
|  | Odpoveď:   * **Úroveň spokojnosti zamestnancov** * **Počet a typ sťažností** **vs. Počet vyriešených sťažností** (vrátane času reakcie a vyriešenia), * **Frekvencia a výsledky kontrol kvality**, * **Dodržiavanie harmonogramu upratovania**, * **Počet odpracovaných hodín/personálne zabezpečenie – dodržaný minimálny počet ľudí,** * **Ekologický profil používaných prostriedkov,**   **Zavedené min. ISO 27001 bezpečnosť informácií** |
| **36** | Verejný obstarávateľ uvažuje použiť merateľné ukazovatele kvality plnenia ako úroveň spokojnosti s poskytovaním služieb, počet sťažností.  Považujete ich za akceptovateľné? Ak nie, prečo? |
|  | Odpoveď:  Áno, tieto ukazovatele považujeme za plne akceptovateľné. Sú objektívne, merateľné a priamo súvisia s kvalitou poskytovaných služieb. V kombinácii s naším softvérovým systémom vieme zabezpečiť ich presné sledovanie a pravidelné vyhodnocovanie. |
|  | **Ako by ste vedeli naplniť naše stanovené ciele v rámci plnenia zmluvy?**  **A. zabezpečiť poskytovanie upratovacích služieb na profesionálnej úrovni s čo najvyššou spokojnosťou zamestnancov NBS**  **B. zabezpečiť poskytovanie upratovacích služieb čo najefektívnejšie**  **C. zabezpečiť poskytovanie upratovacích služieb s čo najnižším negatívnym vplyvom na životné prostredie používanými čistiacimi prostriedkami**  **D. zabezpečiť poskytovanie upratovacích služieb s čo najstabilnejším personálnym obsadením** |
|  | Odpoveď:  **A. Profesionálna úroveň a spokojnosť zamestnancov NBS:** Zabezpečíme ju prostredníctvom školeného personálu, pravidelnej kontroly kvality a softvérového systému na zber spätnej väzby. Každý podnet bude evidovaný a riešený podľa priority.  **B. Efektívnosť poskytovania služieb:** Využívame optimalizované pracovné postupy, plánovanie podľa prevádzkových potrieb - presná rajonizácia, čím minimalizujeme neefektívne činnosti.  **C. Ekologický prístup:** Používame certifikované ekologické prostriedky, parné čističe, podlahové automaty s rekuperáciou vody a minimalizujeme spotrebu vody a chemikálií. Všetky produkty sú vyberané s ohľadom na ich environmentálny dopad.  **D. Stabilita personálneho obsadenia:** Dbáme na výber spoľahlivých pracovníkov, poskytujeme im férové pracovné podmienky a motivujeme ich prostredníctvom interného systému hodnotenia a odmeňovania. |
|  | **VŠEOBECNE** |
| **37** | Sú pre Vás zrozumiteľné všetky požiadavky kladené na predmet zákazky? |
|  | Odpoveď: áno, avšak potrebovali by sme zodpovedať otázky v bode 21 |
| **38** | Ak nie, ktorá konkrétna požiadavka verejného obstarávateľa nie je pre Vás dostatočne zrozumiteľná a z akého dôvodu? |
|  | Odpoveď: potrebovali by sme zodpovedať otázky v bode 21 |
| **39** | Ako ju navrhujete upraviť, aby bola zrozumiteľná? |
|  | Odpoveď: potrebovali by sme zodpovedať otázky v bode 21 |
| **40** | Identifikovali ste nejakú skutočnosť v dostupných materiáloch, ktorá by Vám bránila v účasti v plánovanej súťaži alebo túto účasť sťažila? |
|  | Odpoveď: NIE |
| **41** | Ak áno, uveďte nám prosím túto skutočnosť, ku ktorej časti v materiáloch prislúcha resp. má súvzťažnosť. |
|  | Odpoveď: N/A |
| **42** | Ako ju navrhujete upraviť, aby Vám už nebránila v účasti v plánovanej súťaži alebo aby Vám už nesťažovala účasť v plánovanej súťaži? |
|  | Odpoveď: |
| **43** | Identifikovali ste nejaké požiadavky, ktoré jednoznačne navyšujú prácnosť resp. cenu predmetu zákazky? |
|  | Odpoveď:  Požiadavka na samostatného objektového manažéra a na majstra/teamleadera neumožňuje optimalizovať riadiace posty. Pracovník v pohotovosti a nástup do 1 hodiny taktiež zvyšuje cenu služby. Cenu služby zvýši aj požiadavka na jednu fixnú cenu služby počas 48 mesiacov, pretože nárast miezd budeme len predpokladať a podobne aj infláciu, čím si môžeme urobiť neprimerané rezervy do budúcna. Alebo opačný scénar, inlácia a nárast minimálnej mzdy nás nemilo prekvapí. Dva roky za tú fixnú cenu budeme vedieť robiť, ale ďalšie roky budeme v hlbokej strate, čo nás donúti k odstúpeniu od zmluvy. |
| **44** | Ak áno, ktoré to konkrétne sú? |
|  | Odpoveď: Požiadavka na samostatného objektového manažéra a na majstra/teamleadera neumožňuje optimalizovať riadiace posty. Pracovník v pohotovosti a nástup do 1 hodiny taktiež zvyšuje cenu služby. Cenu služby zvýši aj požiadavka na jednu fixnú cenu služby počas 48 mesiacov, pretože nárast miezd budeme len predpokladať a podobne aj infláciu, čím si môžeme urobiť neprimerané rezervy do budúcna. Alebo opačný scénar, inlácia a nárast minimálnej mzdy nás nemilo prekvapí. Dva roky za tú fixnú cenu budeme vedieť robiť, ale ďalšie roky budeme v hlbokej strate, čo nás donúti k odstúpeniu od zmluvy. |
| **45** | Viete ako potencionálny uchádzač splniť požiadavky verejného obstarávateľa na predmet zákazky sám alebo predpokladáte, že budete potrebovať subdodávateľa? |
|  | Odpoveď:  Subdodávateľa použijeme na čistenie fasády, horolezecké čistenie žalúzií a presklených plôch. |
| **46** | S akými najčastejšími prekážkami ste sa doteraz stretli pri realizácii totožného/porovnateľného predmetu plánovanej zákazky a ako ste sa s nimi vysporiadali? |
|  | Odpoveď: Anonymizované informácie |
| **47** | Aká je pre Vás dostatočná lehota potrebná pre prípravu ponuky? Verejný obstarávateľ zvažuje 30 kalendárnych dní. |
|  | Odpoveď: áno |
| **48** | Verejný obstarávateľ chce eliminovať špekulatívne ponuky. Preto zvažuje požadovať zábezpeku za ponuku v zmysle § 46 zákona č. 343/2015 Z. z.. Akú výšku zábezpeky považujete za akceptovateľnú? |
|  | Odpoveď:  áno, akceptovateľné |

Prosím označte informácie vo svojich odpovediach, ktoré považujete za dôverné.

**Dôverné sú body 20,23,24,25,26,27,31**

**Prílohy:**

1. Navrhovaný opis predmetu zákazky

2. Sumarizácia plôch predmetu zákazky

Priestor pre Vaše komentáre, prípadne otázky:

Odpoveď: