**Dotazník**

**prípravné trhové konzultácie**

k zákazke s názvom „*Upratovanie a čistenie administratívnych, sociálnych a spoločných priestorov v ústredí NBS“*

|  |  |
| --- | --- |
|  | **KVALITA – získanie kvalitného uchádzača a kvalitnej ponuky v súťaži je pre nás dôležité** |
|  | **Verejný obstarávateľ zvažuje použitie týchto podmienok účasti (KO požiadavky) a týchto kritérií (preferencie):** |
| **1** | požiadavka na osobu, ktorá má min. 3 roky odbornej praxe na pozícii objektový manažér a osobu, ktorá má min. 3 roky odbornej praxe na pozícii predák. Bude musieť ísť o navzájom rôzne osoby.  Považujete tieto požiadavky za akceptovateľné? Sú podľa Vás primerané? Ak nie, prečo? Prejavujú podľa Vás kvalitu? |
|  | Odpoveď: Objektový manažér – 5 rokov |
| **2** | požiadavka na osobu objektový manažér, aby mala min. 1 osobnú praktickú skúsenosť s rovnakou alebo obdobnou zákazkou, ako je predmet zákazky na danej pozícii.  Považujete túto požiadavku za akceptovateľnú? Je primeraná? Ak nie, prečo? Prejavuje podľa Vás kvalitu? |
|  | Odpoveď: Áno |
| **3** | požiadavka na osobu predák, aby mala min. 1 osobnú praktickú skúsenosť s rovnakou alebo obdobnou zákazkou, ako je predmet zákazky na danej pozícii.  Považujete túto požiadavku za akceptovateľnú? Je primeraná? Ak nie, prečo? Prejavuje podľa Vás kvalitu? |
|  | Odpoveď: Áno |
| **4** | Verejný obstarávateľ zvažuje uplatňovať požiadavky na certifikáty ISO 9001, 14001.  Považujete požiadavku na tieto certifikáty za primerané? Disponujete týmito certifikátmi? Ak nie, ktorý z týchto certifikátov nemáte? |
|  | Odpoveď: Máme všetky certifikáty aj nad rámec požadovaného. |
| **5** | Verejný obstarávateľ zvažuje okrem najnižšej ceny použiť kvalitatívne kritéria, a to:  A. počet skúseností objektového manažéra – čím vyšší počet skúseností, tým lepšie, bude určené maximum.  B. výška minimálne garantovanej hodinovej mzdy pracovníka poskytujúceho služby  Považujete tieto kritéria za z Vašej strany za akceptovateľné? umožňujú prejav kvality? |
|  | Odpoveď:   1. Navrhujeme toto kritérium nahradiť počtom rokov na pozícií objektový manažér a to z uvedeného dôvodu. Príklad: Považuje verejný obstarávateľ za objektívne hodnotenie ak objektový manažér, pôsobiaci počas 10 rokov na 10 objektoch by mal mať vyššiu hodnotu ako objektový manažér, ktorý spoľahlivo pôsobí 10 rokov na 1 objekte? Verejný obstarávateľ nevie jednoznačne vyhodnotiť, či počet objektov priamo úmerne súvisí s kvalitou poskytovaných služieb a odbornosťou objektového manažéra, a zároveň striedanie objektov môže byť naopak spôsobené s nespokojnosťou takéhoto manažéra na zákazke. T.j verejný obstarávateľ nevie len z počtu uvedených zákaziek v ponuke identifikovať kvalitu vykonávaných služieb touto osobou. |
| **6** | Predpokladá sa, že kritérium garantovaná hodinová mzda pracovníka bude nastavená ako, čím vyššia hodinová mzda pracovníka nad minimálnu mzdu, tým lepšie (lepšie bodové ohodnotenie). O maxime sa uvažuje v rozmedzí 9 – 10 eur.  Považujete takto nastavené kritérium za akceptovateľné? Môže podľa Vás prejavovať kvalitu uchádzača resp. kvalitu ním poskytovaných služieb? |
|  | Odpoveď: Navrhujeme hodnotiť rozdiel / rozmedzie medzi minimálnou mzdou a minimálnou garantovanou hodinovou mzdou. |
| **7** | Je väčšina Vašich pracovníkov na trvalý pracovný pomer? V akej miere využívate agentúrnu pracovnú silu? Má podľa Vás súvislosť kvalita poskytovaných služieb s tým či je pracovník na trvalý pracovný pomer alebo nie? |
|  | Odpoveď: Áno, je. V žiadnej miere. Nemá vplyv na kvalitu poskytovaných služieb |
| **8** | Zamestnávate osoby z marginalizovaných skupín? Ak áno, v akom podiele zo všetkých Vašich pracovníkov? |
|  | Odpoveď: Naša spoločnosť má zaregistrovaný sociálny podnik, cez ktorý zamestnávame znevýhodnené skupiny uchádzačov o zamestnanie, do ktorých patria aj marginalizované skupiny obyvateľstva. |
| **9** | Verejný obstarávateľ zvažuje použiť ako hodnotiace kritérium osobný pohovor s objektovým manažérom. Cieľom pohovoru je zistiť či má objektový manažér prehľad o predmete zákazky a či si je vedomý rizík, ktoré sú spojené s plnením predmetu zákazky a zároveň či má základné predpoklady, vlastnosti a schopnosti nutné pre svoj výkon činnosti k predmetu zákazky. Akceptovali by ste takéto kritérium? Ak nie, prečo? |
|  | Odpoveď: Za predpokladu dostatočne nadefinovaného predmetu zákazky vrátane obhliadky objektu, ktorý je predmetom obstarávania a zabezpečenia takých kritérií výberu, ktoré sa budú zakladať na subjektívnom názore hodnotiaceho člena komisie v minimálnej miere. |
| **10** | Verejný obstarávateľ bude požadovať od uchádzačov v súťaži predloženie referencií na rovnakú alebo obdobnú zákazku ako je predmet plánovanej súťaže. Akú zákazku považujete za obdobnú tej, ktorá je predmetom zákazky? |
|  | Odpoveď: upratovanie bez ohľadu na charakter objektu a oblasti v ktorej pôsobí verejný obstarávateľ |
| **11** | Verejný obstarávateľ zvažuje uplatňovať požiadavku na celkový obrat v oblasti, v ktorej sa predmet zákazky týka. Hodnota obratu bude reflektovať na predpokladanú hodnotu zákazky.  Považujete takúto požiadavku za akceptovateľnú? Ak nie, prečo? |
|  | Odpoveď: Áno |
| **12** | Verejný obstarávateľ zvažuje umožnenie obhliadky priestorov ešte pred vyhlásením súťaže. Považujete obhliadku za nevyhnutnú? Ak nie, aké informácie potrebujete od verejného obstarávateľa aby ste obhliadku nepotrebovali? |
|  | Odpoveď: Áno, považujeme za nevyhnutnú aj v kontexte odpovede vyššie. |
| **13** | Verejný obstarávateľ alternatívne zvažuje použitie osobitnej metódy hodnotenia, v ktorej by ste preukazovali spôsob naplnenie cieľov zákazky merateľnými ukazovateľmi, ku ktorým by ste sa v zmluve zaviazali. Verejný obstarávateľ by v overovacej fáze overoval, či sa Vám už Vami navrhované spôsoby naplnenia cieľov a ich úrovne podarilo naplniť v minulosti. Vedeli by ste verejnému obstarávateľovi preukázať v metrike úroveň naplnenia cieľov? Napr. budete nám garantovať, že bude min. 80 % spokojnosť zamestnancov s poskytovanými službami upratovania. Vedeli by ste nám preukázať Vami už dosiahnuté ciele v minulosti u iných zákazníkov? |
|  | Odpoveď: Anonymizované informácie |
| **14** | Čo podľa Vás vyjadruje kvalitu uchádzača okrem už spomenutého? Ako sa dá z Vášho pohľadu hodnotiť kvalita uchádzača a jeho ponuka? |
|  | Odpoveď: Overené referencie a počet uzatvorených zmlúv v predmete zákazky. |
|  | **ENVIRONMENTÁLNE ASPEKTY** |
| **15** | Používate ekologické čistiace prostriedky (napr. s environmentálnym označením EU Ecolabel, Nordic Swan, Bauer Engel)?  Áno, takmer všetky sú ekologické ☐ Čiastočne ☐ Nie |
| **16** | Vedeli by ste predložiť zoznam a predpokladanú spotrebu čistiacich prostriedkov?  ☐ Áno, jednorazovo  Áno, pravidelne na požiadanie ☐ Nie  Na základe predchádzajúcich plnení vieme predložiť predpokladanú spotrebu. Na nový projekt vieme predložiť predpokladanú spotrebu po obhliadke projektu a po detailnom oboznámení s opisom predmetu zákazky (plochy, m2, frekvencie upratovania a pod.) |
| **17** | Aplikujete technológie alebo metodiky na zníženie spotreby vody/energie?  Áno ☐ Nie ☐ Nešpecifikované  Ak áno, ako? Príklady (stručne): automatické dávkovače chémie, používaním elektrických mopov, monitorovanie spotreby / benchmark, zvyšovaním efektivity porovnávania použitých prostriedkov. |
| **18** | Odpady a plastové produkty  Obmedzujete použitie jednorazových plastov (väčšie objemy kvapalín, spätný odber obalov):  Áno ☐ Nie  Opakovane použiteľné pomôcky:  Áno ☐ Nie  Príklady (stručne): používanie automatických dávkovačov / zmiešavačov chémie, vratné obaly, pomôcky z kvalitných materiálov, ktoré sa dajú prať.  Máte k dispozícii vlastné upratovacie vozíky vhodné aj na triedenie 4 zložiek odpadu?  Áno ☐ Nie |
| **19** | Ako vnímate význam ekologických upratovacích služieb? |
|  | Odpoveď: Naša spoločnosť okrem certifikácie ISO 14001 je držiteľom certifikátu EMAS. Cieľom každej veľkej spoločnosti je minimalizovať dopady na environmentálnu záťaž našej planéty. |
|  | **CENA A NÁKLADY** |
| **20** | Z akých nákladových položiek sa skladá cena predmetu zákazky (napr. cena práce, čistiace prostriedky) aký majú podiel na celkovej cene za predmet zákazky? |
|  | Odpoveď:  Cena práce: základná mzda, zákonné príplatky (nadčas, noc, víkend, sviatok, riziko), odmeny a bonusy (KPI), odvody (sociálne, zdravotné, dôchodkové), rezervy na dovolenku, rezervy na paragrafy (PN, OČR, sprevádzanie), príspevok na stravu, sociálny fond, rekreačný príspevok, DDP.  Materiálno technické zabezpečenie (MTZ): čistiace stroje, čistiace a upratovacie vozíky, vozíky na triedený odpad, vysávače, tepovače, mopy, spotrebný materiál (násady, handričky, utierky, vedrá, metly a iné v závislosti od predmetu plnenia), pracovný odev a ochranné pomôcky.  Ostatné náklady: zákonné školenia zamestnancov, riadenie projektu, poistenie voči škode spôsobenej výkonom činnosti, mzdová agenda, nábor a výber zamestnancov. |
| **21** | Aké konkrétne informácie a údaje od nás požadujete aby ste vedeli svoju ponuku naceniť čo najpresnejšie? Identifikovali ste nedostatky alebo potrebu doplnenia informácií v priloženom návrhu opisu predmetu zákazky? |
|  | Odpoveď: |
| **22** | V rámci zmluvne zabezpečených upratovacích služieb vašou organizáciou – ktoré z nasledujúcich položiek zabezpečuje bežne dodávateľ upratovacích služieb? |
|  | Odpoveď: Anonymizované informácie |
| **23** | Aká je v rámci Bratislavy Vaša priemerná hodinová hrubá mzda pracovníka – objektový manažér? |
|  | Odpoveď: vzhľadom na prebiehajúce výberové konanie považujeme tento údaj za dôverný |
| **24** | Aká je v rámci Bratislavy Vaša priemerná hodinová hrubá mzda pracovníka – predák? |
|  | Odpoveď: vzhľadom na prebiehajúce výberové konanie považujeme tento údaj za dôverný |
| **25** | Aká je v rámci Bratislavy Vaša priemerná hodinová hrubá mzda pracovníka – upratovačka? |
|  | Odpoveď: vzhľadom na prebiehajúce výberové konanie považujeme tento údaj za dôverný |
| **26** | Koľko hodín denne predpokladáte, že spotrebuje upratovanie všetkých priestorov podľa nášho zadania |
|  | Odpoveď: vzhľadom na prebiehajúce výberové konanie považujeme tento údaj za dôverný |
| **27** | Koľko m2 sa dá štandardne vzhľadom na opis predmetu zákazky upratať za 1 hodinu práce 1 pracovníka? |
|  | Odpoveď: tento výkon je v závislosti od typu povrchu, typu miestnosti, zastavanej plochy nábytkom a členitosti priestoru. (príklad 80 – 300 m2 / hodina) – jeden z ďalších faktorov je možnosť použitia strojového čistenia. |
| **28** | Považujete za akceptovateľné, ak by sme Vás v zmluve zaviazali k tomu aby ste prípadné vyplatenie bonusu rozdelili medzi pracovníkov, ktorí budú poskytovať službu? |
|  | Odpoveď: Áno |
| **29** | Myslíte si, že by úroveň spokojnosti mali hodnotiť všetci zamestnanci, ktorých sa poskytovanie služieb týka alebo iba vybraná skupina (riadiacich) zamestnancov? Otázkou prosím zodpovedzte v kontexte štandardnej miery informovanosti ohľadne pravidelnosti a rozsahu upratovania. |
|  | Odpoveď: Hodnotenie navrhujeme aplikovať cez vybranú skupinu riadiacich zamestnancov, ktorí sú riadne oboznámení s požiadavkami verejného obstarávateľa na poskytovanú službu upravenými v zmluve. |
| **30** | Aká je podľa Vás štandardná úroveň spokojnosti ľudí s kvalitou upratovacích služieb vyjadrená v % z Vašej praxe? |
|  | Odpoveď: 90% |
| **31** | Na základe dostupných údajov, koľko je podľa Vás minimálny počet pracovníkov na plnenie predmetu zákazky? V štruktúre objektový manažér, predák a upratovačka. Predpokladane koľko hodín denne/týždenne bude objektový manažér alokovaný na zákazku ako je náš predmet zákazky? Vychádzame z toho, že objektový manažér nie je stále prítomný v budove v ktorej sa upratuje. |
|  | Odpoveď:  Objektový manažér: 50% 1 osoba  Predák: 1 zamestnanec v čase 07:00 do 15:30, 1 zamestnanec v čase od 17:00 do 21:00 |
| **32** | Aké vstupné údaje pre výpočet ceny za predmet zákazky požadujete od verejného obstarávateľa? |
|  | Odpoveď: Poskytnuté údaje sú v tejto fáze postačujúce. Štandardne po obhliadke objektu môžu vzniknúť ďalšie otázky na doplnenie a upresnenie zadania a požiadaviek. |
|  | **OPIS PREDMETU ZÁKAZKY** |
| **33** | Identifikovali ste nejakú skutočnosť v dostupných materiáloch, ktorá by Vám bránila v účasti v plánovanej súťaži alebo túto účasť sťažila? |
|  | Odpoveď: Nie |
|  | **INOVATÍVNE RIEŠENIA – chceme vytvoriť priestor pre inovácie, usmernite nás prosím, čo je možné. Inovatívne riešenie by malo byť naviazané najmä na zvýšenie kvality poskytovaných služieb a dosahovanie environmentálnych cieľov. Uvažujeme v kategóriách digitalizácie (digitálne senzory, sledovanie), dávkovania, spotrebičov.** |
| **34** | Aké inovatívne riešenie nám viete ponúknuť, ktoré je primerané predmetu zákazky? Čo by sme prostredníctvom nich mohli dosiahnuť?  Poskytovali by ste ho priamo Vy? Alebo prostredníctvom Vášho subdodávateľa? |
|  | Odpoveď: Anonymizované informácie |
|  | **KVALITA V ZMLUVE – kvalitu chceme merať podľa nastavených kľúčových výkonnostných ukazovateľov (KPI) v zmluve. Na úroveň dosiahnutej výkonnosti chceme naviazať vyplatenie bonusu, krátenie faktúry, uplatnenie sankcie.**  **Aktuálne zvažujeme KPI – úroveň spokojnosti/nespokojnosti našich zamestnancov so službou, počet sťažností. Úroveň spokojnosti zamestnancov so službou plánujeme zaznamenávať prostredníctvom softvérového nástroja. Viete takýto softvérový nástroj poskytnúť?** |
| **35** | Aké kľúčové merateľné ukazovatele v rámci merania úrovne plnenia zmluvy považujete za vhodné? |
|  | Odpoveď: Dodržanie termínu nápravy, vykonania dodatočného upratania po nečakanom znečistení (od nahlásenia požiadavky / incidentu). Zároveň k stanoveniu merateľných ukazovateľov je nevyhnutné zohľadniť skutočnosti, že hodnotenie kvality by malo prebiehať bezprostredne po vykonaní upratovacieho servisu za prítomnosti zástupcov zmluvných strán. Ďalej dodávateľ nevie garantovať udržanie čistoty zamestnancami verejného obstarávateľa bezprostredne po vykonanom uprataní. Takéto dodatočné znečistenie po vykonaní upratovania by nemalo mať vplyv na výsledok kontroly kvality a hodnotenie dodávateľa. |
| **36** | Verejný obstarávateľ uvažuje použiť merateľné ukazovatele kvality plnenia ako úroveň spokojnosti s poskytovaním služieb, počet sťažností.  Považujete ich za akceptovateľné? Ak nie, prečo? |
|  | Odpoveď: Áno |
|  | **Ako by ste vedeli naplniť naše stanovené ciele v rámci plnenia zmluvy?**  **A. zabezpečiť poskytovanie upratovacích služieb na profesionálnej úrovni s čo najvyššou spokojnosťou zamestnancov NBS**  **B. zabezpečiť poskytovanie upratovacích služieb čo najefektívnejšie**  **C. zabezpečiť poskytovanie upratovacích služieb s čo najnižším negatívnym vplyvom na životné prostredie používanými čistiacimi prostriedkami**  **D. zabezpečiť poskytovanie upratovacích služieb s čo najstabilnejším personálnym obsadením** |
|  | Odpoveď:   1. Využiť a uplatniť bohaté skúsenosti v oblasti, ktorej sa predmet zákazky týka (referencie). Hodnotenie zamestnancov upratovacieho servisu v závislosti od hodnotenia zamestnancov obstarávateľa. 2. Meraním výkonu a efektivity na projekte v porovnaní s ostatnými projektami spoločnosti. Zavádzaním overených nástrojov a zariadení na zvyšovanie efektivity v priebehu trvania projektu. 3. Vyplýva z certifikácie ISO 140001 a EMAS. 4. Cieľom je vytvárať také pracovné prostredie a podmienky pre našich zamestnancov na zvyšovanie spokojnosti a znižovaniu fluktuácie, čo má pozitívny efekt na bod A a B, a zároveň na ekonomické a kvalitatívne ukazovatele projektu. |
| **0** | **VŠEOBECNE** |
| **37** | Sú pre Vás zrozumiteľné všetky požiadavky kladené na predmet zákazky? |
|  | Odpoveď: Áno |
| **38** | Ak nie, ktorá konkrétna požiadavka verejného obstarávateľa nie je pre Vás dostatočne zrozumiteľná a z akého dôvodu? |
|  | Odpoveď: |
| **39** | Ako ju navrhujete upraviť, aby bola zrozumiteľná? |
|  | Odpoveď: |
| **40** | Identifikovali ste nejakú skutočnosť v dostupných materiáloch, ktorá by Vám bránila v účasti v plánovanej súťaži alebo túto účasť sťažila? |
|  | Odpoveď: Nie |
| **41** | Ak áno, uveďte nám prosím túto skutočnosť, ku ktorej časti v materiáloch prislúcha resp. má súvzťažnosť. |
|  | Odpoveď: |
| **42** | Ako ju navrhujete upraviť, aby Vám už nebránila v účasti v plánovanej súťaži alebo aby Vám už nesťažovala účasť v plánovanej súťaži? |
|  | Odpoveď: |
| **43** | Identifikovali ste nejaké požiadavky, ktoré jednoznačne navyšujú prácnosť resp. cenu predmetu zákazky? |
|  | Odpoveď: Áno |
| **44** | Ak áno, ktoré to konkrétne sú? |
|  | Odpoveď: Frekvencie a rozsah upratovania niektorých priestorov (napr. CO kryt) |
| **45** | Viete ako potencionálny uchádzač splniť požiadavky verejného obstarávateľa na predmet zákazky sám alebo predpokladáte, že budete potrebovať subdodávateľa? |
|  | Odpoveď: Nepredpokladáme využitie subdodávateľa. |
| **46** | S akými najčastejšími prekážkami ste sa doteraz stretli pri realizácii totožného/porovnateľného predmetu plánovanej zákazky a ako ste sa s nimi vysporiadali? |
|  | Odpoveď: Anonymizované informácie |
| **47** | Aká je pre Vás dostatočná lehota potrebná pre prípravu ponuky? Verejný obstarávateľ zvažuje 30 kalendárnych dní. |
|  | Odpoveď: Dostačujúca – po zodpovedaní všetkých otázok po obhliadke objektu. |
| **48** | Verejný obstarávateľ chce eliminovať špekulatívne ponuky. Preto zvažuje požadovať zábezpeku za ponuku v zmysle § 46 zákona č. 343/2015 Z. z.. Akú výšku zábezpeky považujete za akceptovateľnú? |
|  | Odpoveď: maximálnu v medziach zákona na elimináciu účasti subjektov, ktorí nemajú dostatočne silné ekonomické postavenie s cieľom zabrániť predloženiu mimoriadne nízkej / špekulatívnej ponuky |

Prosím označte informácie vo svojich odpovediach, ktoré považujete za dôverné.

**Prílohy:**

1. Navrhovaný opis predmetu zákazky

2. Sumarizácia plôch predmetu zákazky

Priestor pre Vaše komentáre, prípadne otázky:

Odpoveď: